
Text rozhodnutia
Súd: Krajský súd Bratislava Spisová značka: 5Co/210/2015 Identifikačné číslo súdneho spisu: 1111244880 Dátum vydania rozhodnutia: 29. 04. 2015 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2015:1111244880.1 Uznesenie Krajský súd v Bratislave v právnej veci navrhovateľa: I. Z., D.. XX.XX.XXXX, N. S. N., C. XX, zast. FUTEJ & Partners s.r.o., Radlinského 2, Bratislava, proti odporcovi: Slovenská republika - Národná banka Slovenska, Imricha Karvaša 1, Bratislava, o náhradu škody vo výške 1.017,24 € s príslušenstvom, na odvolania navrhovateľa proti rozsudku Okresného súdu Bratislava I zo dňa 08. decembra 2014 č. k. 11C/212/2011-332 takto r o z h o d o l : Odvolací súd odvolacie konanie z a s t a v u j e . Žiaden z účastníkov nemá právo na náhradu trov odvolacieho konania. o d ô v o d n e n i e : Napadnutým rozsudkom súd prvého stupňa zamietol návrh, ktorým sa navrhovateľ voči odporcovi domáhal zaplatenia sumy 1.017,24 eur s príslušenstvom titulom náhrady škody spôsobenej nesprávnym úradným postupom odporcu pri vykonávaní bankového dohľadu, súčasne odporcovi nepriznal náhradu trov konania. Proti tomuto rozsudku podal včas odvolanie navrhovateľ. Navrhol napadnutý rozsudok zmeniť a jeho návrhu vyhovieť. Prípisom zo dňa 12. januára 2015 vzal navrhovateľ podané odvolanie v celom rozsahu späť. Podľa § 207 ods. 2 veta prvá O.s.p. dokiaľ o odvolaní nebolo rozhodnuté, možno ho vziať späť. Podľa § 207 ods. 3 O.s.p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Vzhľadom na procesný úkon navrhovateľa (späťvzatie odvolania) postupoval odvolací súd podľa zhora citovaného zákonného ustanovenia, a odvolacie konanie zastavil. Právoplatnosť napadnutého rozhodnutia nastane, ako keby k podaniu odvolania nedošlo (§ 222 ods. 1 O.s.p.). S poukazom na výsledok odvolacieho konania odvolací súd o náhrade trov odvolacieho konania vyslovil, že žiaden z účastníkov nemá právo na ich náhradu (§ 224 ods. 1 a § 146 ods. 1 písm. c/ O.s.p.). Poučenie: Toto uznesenie nemožno napadnúť odvolaním.

